als_Latn dik_Latn azb_Arab
100 mënyra për të motivuar punonjësit
October 30, 2012
Si arrijnë drejtuesit rezultate marramendëse, pa i sforcuar të tjerët
Sekreti i menaxherëve të zotë qëndron tek aftësia për të motivuar dhe bërë punën përmes punonjësve që drejtojnë.
Motivimi i punonjësve është një temë shumë e gjerë dhe shumë e ndërlikuar në biznes.
Vetë menaxherët kanë nevojë të shikojnë nga vetja:
- Sa kohë dhe vëmendje i kushtojnë motivimit të punonjësve dhe si e bëjnë këtë?
- Sa kohë i kushtojnë rekrutimit të njerëzve të rinj dhe si pyesin në intervistat e punës?
- Sa kohë i kushtojnë punës dhe rezultateve të secilit punonjës dhe si e bëjnë këtë?
- Sa kohë u kushtojnë punonjësve te suksesshëm dhe çfarë raporti ndërtojnë me ta?
- A shpenzojnë shumë kohë me dështakët dhe përse e bëjnë këtë, kur e dinë që rezultati do të jetë modest ose zero?
- A e dinë menaxherët se punonjësit e dështuar janë shumë të aftë të mbajnë punën, edhe pse nuk bëjnë rezultate, dhe për këtë kanë teknika më se të përsosura?
- A i kanë menaxherët gjithmonë dijet, kulturën e biznesit dhe eksperiencën jetësore e të biznesit për të patur sjelljet e duhura me njerëzit që drejtojnë?
Libri përmban 100 këshilla të ndara, të shkurtra, të përmbledhura dhe menjëherë të kuptueshme.
Janë 100 këshilla të shkëlqyera për menaxheret dhe drejtuesit që duan të bëjnë sukses, si dhe për trajnimin e punonjësve të tyre.
Menaxheret kanë jetë të ngarkuar me punë e përgjegjësi, por dijet për motivimin e njerëzve që drejtojnë mund ta bëjnë jetën e tyre më të lehtë, më të gëzueshme duke arritur rezultate të shkëlqyera.
Ky libër u vlen edhe njerëzve që nuk janë menaxherë e drejtues, por aktivë dhe me kërkesa për rezultate në punën e tyre.
als_Latn eng_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn